Ribe Stifts Adresseaviser, 1841-09-21
Det er Jndsenderen af disse Linier bekjendt, at det Middel hertil, som af vedkommende Autoriteter i Ringkjøbing, er paatænkt, som det i flere Henseender formeentligen hensigtsmæssigste, er at grave en Canal igjennem den smalle Landtunge mellem Havet og Fjorden omtrent trefjerd. Miil norden for det Sted, hvor Udløbet nu er, ud for de saakaldte Knolde, og netop paa det samme Sted, hvor Udløbet har været for omtrent 80 Aar siden. Det synes imidlertid, at Jnds. af det omhandlede Jnserat i Kjøbenhavnsposten Nr. 193 ikke har været bekjendt med denne Plan, men derimod antaget den nu paatænkte for at være den samme, som var under Ventilation for en 10-11 Aar siden, nemlig til en Gjennemgravning af Klitterne langt nordligere, under hvilken Forudsætning de at ham antydede rædselfulde og ødelæggende Følger for de østlige Kystbeboeres Eiendomme vel med noget mere Føie, og i alt Fald paa tilsyneladende Grunde, – skjøndt vi ingenlunde kunne indrømme med absolut Vished - kunde befrygtes eller forudsees; hvorimod vi med historisk Vished kunne forsikkre, at hans Frygt for ødelæggende eller skadelige Virkninger af den nu projecterede Gjennemgravning er aldeles ugrundet. Udløbet har nemlig, som for bemærket, for circa 80 Aar, siden, altsaa næsten i Mands Minde, været netop paa det samme Sted, hvor det nu ønskes tilveiebragt; men udenat man nogensinde har hørt, at det i den Tid har forvoldt nogen Skade, og endnu mindre ødelæggende Jndvirkninger paa de østlige Kystbeboeres Eiendomme, og vi have saaledes et historisk Vidnesbyrd - langt sikkrere og paalideligere end Jnds's Declamationer - for et saadant Udløbs Uskadelighed; hertil kommer, at Stedet, hvor Gjennemgravningen skulde skee, er aldeles flakt, og ingenlunde en saadan Klit række eller høie Klitter, Jnds. omtaler, som af Naturen dannede til Værn mod Vesterhavets voldsomme Oversvømmelser. Havet oversvømmer nemlig jevnlig, og ofte flere Gange i eet Aar, den Landtunge, som ligger mellem Bjerregaard og Nymindegab, og synes, især netop paa det omhandlede Sted, oftere at have villet bane sig Vei, og aabne den gamle, naturlige og tilvante Communication med Fjorden; en Gjennemgravning paa dette Sted vilde derfor øiensynlig være at komme Naturen til Hielp, og ikke, som man vel har hørt Nogle, med ingen, eller i alt Fald kun overfladisk Kundskab til Localiteterne, yttre: at arbeide mod Naturen. At en saadan Gjennemgravning vil kunne skee med Nytte, finde vi ogsaa uagtet Jndses Tvivl derom, og Paastand, om det Modsatte, bestyrket ved Erfaringen, som har viist, at netop den af Jnds. omtalte, i Foraaret 1836 med høist ubetydelig Bekostning, lidt nedenfor det nuværende Gab udførte Gjennemgravning tilveiebragte et bedre Udløb end det forrige, skjøndt det, formedelst dets altfor sydlige Beliggenhed, ikke kunde have den Varighed, som man tør vente afdet nordligere, paa det nu projecterede Sted, ved ældre Tiders Hævd anviste naturlige Udløb. J alt Fald vil Skaden, dersom Forsøget mislykkes, og de derpaa anvendte Penge blive spildte, kun ramme Ringkjøbingerne, som da faae at trøste sig ved at have handlet efter bedste Overbeviisning, og gjort Alt, hvad der stod i deres Magt til at afvende Ødelæggelse og Skade for deres By og Omegn. Skulde imidlertid den ærede Jnds, ikke alene med Klarhed kunne godtgjøre, hvormeget det her omhandlede Project strider mod Ringkjøbingernes velforstaaede Jnteresse, men 4 hvilket er endnu vigtigere kunne og ville anvise et bedre og hensigtsmæssigere Middel til Jndseilingens, af ham som nødvendig erkjendte, Forbedring, vil en saadan Anviisning vistnok af Vedkommende blive modtagen og benyttet med Glæde og Taknemmelighed. Jnds's Daddel af Vedkommendes Fremgangsmaade ved hvad der hidtil er foretaget til den omhandlede JndseilingsForbedring vil i al Korthed, men tilstrækkelig, kunne besvares og gjendrives ved den bemærkning: at der ligesaalidt ved hvad der hidtil er, som ved hvad der herefter agtes foretaget, er intenderet eller fornuftigviis kan tænkes at ville paaføres de østlige Kystbeboere nogen Skade, og at Nødvendigheden af forud at indhente deres Samtykke til at aabne Ringkjøbing Fjord et nyt Udløb i Havet, eller, rettere sagt, til at aabne det gamle Udløb, derfor ikke let kan indsees, at der endnu aldeles intet afgjørende Skridt er gjort til det her omtalte Projects Jværksættelse, og at det følgelig endnu er tidsnok, hvilket vist heller ikke af de høiere Autoriteter vil blive forsømt, forsaavidt det maatte findes fornødent, at indhente alle rette Vedkommendes Erklæringer over Sagen, forinden den endelig bliver afgjort. Hensigten af disse Linier er alene, at berigtige vrange og eensidige, tildeels paa gamle og indgroede Fordomme, byggede Anskuelser, samt at opfordre til fleersidige grundige Discussioner af denne for flere Tusinder Kjøbstad= og Landboere høist vigtige Velfærdssag. ** (Kbh.)